2020 se kleur van die jaar is... | Maroela Media
Pantone kies die afgelope twee dekades 'n kleur van die jaar, en die kleur van 2020 is pas bekendgemaak.
Die kleur van 2020 is klassieke blou.
Pantone se kleur van die jaar beïnvloed wêreldwyd produkontwikkeling en aankope in verskeie groot bedryfsrigtings soos mode, meubels, verpakking en ontwerp.
Die kleur van 2019 was 'n pienk-oranje kleur genaamd "Living Coral" en 2018 se kleur van die jaar was 'n pers ultraviolet.
"Klassieke blou is tydloos en elegant in sy eenvoud," skryf Pantone oor 2020 se kleur van die jaar.
"Dit is tekenend van die blou lug teen skemer. Die kleur beklemtoon ons begeerte vir 'n betroubare en stabiele fondasie waarop ons die nuwe era kan bou. Dit bring 'n gevoel van vreedsaamheid en kalmte van die menslike siel."
Pantone sê verder dat tegnologie toenemend groei en bo menslike vermoë uitstyg, wat dit natuurlik maak vir mense om aangetrokke te voel tot kleure wat beskerming, belofte en eerlikheid inhou.
"Klassieke blou is nie aggressief nie en jy kan jouself maklik daarmee vereenselwig. Dit bind hom tot 'n ontspannende interaksie. Omdat dit geassosieer word met die koms van 'n nuwe dag, is dit 'n universele gunsteling wat maklik omarm kan word."
Deel van: Goeie goed, Leefstyl
Klassieke blou word so mooi hier bo besing. Tydloos en elegant in sy eenvoud, die blou lug teen die skemer. Jig en dan lyk dit net so mooi in 'n vlag!
Blou is absoluut my gunstelingkleur, nog my lewe lank.
Ek verkies dit bo enige ander kleur.
Oranje Blanje Blou!!!
Nouja ek is dankbaar en besit darem nog so een of twee blou kleertjies in kas, vir nuwes het ek nie geld nie al vir die afgelope 10 jaar.. Klere winkels dit seker al agter gekom.